LIBER SECUNDUS. 489 



ut merces ipsorum lucra practicorum exaequare possit. Aliter 

 si patribus scientiarum prsemia non constituantur satis ampla et 

 luculenta, eveniet illud, 



Et patrum invalid! referent jejunia nati. 1 



Defectum nunc notabo alium, in quo alchymista quispiam in 

 auxilium advocandus foret ; cum id genus hominum studiosis 

 authores sint, ut libros vendant, fornaces exstruant, Minervam 

 ac Musas (tanquam virgines steriles) deserant, ac Vulcano se 

 applicent. Fatendum est enimvero tarn ad penetralia contem- 

 plationis quara ad operativae fructum in nonnullis scientiis 

 (prassertim Naturali Philosophia et Medicina) baud unica sub- 

 sidia e libris petenda esse. Qua in re neutiquam omnino cessavit 

 munificentia hominum ; quippe videmus non libros magis quam 

 sphseras, globos, astrolabia, mappas, et alia similia, ut admini- 

 cula quaedam astronomiae et cosmographiae comparari et studio 

 praeberi. Videmus etiam loca nonnulla, Medicinae studio dicata, 

 hortos habere pro simplicium cuj usque generis inspectione et 

 notitia ; nee usu mortuorum corporum ad observationes ana- 

 tomicas destitui. Caeterum haec ad pauca spectant. In genere, 

 pro certo habeatur, magnos in rebus naturae abditis eruendis et 

 reserandis progressus vix fieri posse, nisi ad experimenta, sive 

 Vulcani sive Daedali (fornacis scilicet aut machinae) vel cuj us- 

 cunque alterius generis, sumptus abunde supped itentur. Ideo- 

 que sicut principum secretariis et emissariis conceditur exbibere 

 rationes expensarum pro diligentiis suis in explorando et eru- 

 endo res novas et arcana civilia ; similiter et exploratoribus ac 

 speculatoribus Naturae satisfaciendum de expensis suis ; alias 

 de quamplurimis scitu dignissimis nunquam fiemus certiores. 

 Si enim Alexander magnam vim pecuniae suppeditavit Ari- 

 stoteli, qua conduceret venatores, aucupes, piscatores, et alios, 

 quo instructior accederet ad conscribendam historian! Ani- 

 malium ; certe majus quiddam debetur iis, qui non in saltibus 

 naturaa pererrant, sed in labyrinthis artium viam sibi aperiunt. 



Defectus etiamnum alius nobis observandus (magni certe 

 momenti), neglectus quidam est, in academiarum rectoribus, 

 consult ationis ; in regibus sive superior ibus, visitationis ; in 

 hunc finem, ut diligenter consideretur et perpendatur, utrum 

 prselectiones, disputationes, aliaque exercitia scholastica anti- 

 quitus instituta et ad nostra usque tempora usitata, continuare 



1 Georg. iii. 128. 



